Sáləmen Azaf. Zambǎ á ngátə́bə á sí ékóán yā yób á zāŋ bəzambá[22], a tsíg ńtōl: 2a kələ kwí ábǒg áfē myāyi tsíg ńtōl á ńkɔ̄d mǐ bɔɔ ebom kamá á ḿfī ébá bə́ nə́ á məku? 3Tɔbán bətsíg mə́dzó ású ébá báyén ábé ai mińzózóé; 4soán ényɔ́ á nə̄ ńtəgán ai ḿbúbúá fīlí, kodégān bɔ́ á mɔ́ mə́ ébá bə́ nə́ á məku. 5Hədá bâyə̌m kig, báwōg kig, bâwulu á díbī étē, məbúg mə́ sí mə́sə̄ mə́ nə m̀fə́ŋə́lán. 6Madzó nâ: "Mǐ nə́ bəzambá mínā bə́sə, bɔ́n Mədaŋa Yóbo, 7dzam dá myǎyi wú anə́ bod, myǎyi ku anə́ bɔ́n míńkúkúmá" 8Tə́bə́gə̄ á sí, ǎ Zāmbá ! Bɔ̌ ńtsīgi ǹtól sí, amú ó bələ́ məyɔŋ mə́sə anə́ élīg.